Diari Oficial de la Generalitat Valenciana


Sumari del DOGV 7131, del 15-10-2013 (2013/9329)

Notificació de la sentència dictada en el procediment d'acolliment número 304/2013.
-----------------------------------------------------------------------------------

### Dades del document

Número de DOGV
:   7131

Data del DOGV
:   15-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9329


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment d'acolliment número 304/2013. [2013/9329]  
Rafael Roselló Sobrevela, secretari del Jutjat de Primera Instància número 8 de València   
Constitució de l'acolliment 000304/2013   
Part demandant: Generalitat Valenciana.   
Part demandada: -  
Sobre: acolliments.   
En el juí a què es fa referència s'ha dictat la resolució que té el text que, literalment, és com seguix:  
«Interlocutòria número 314/2013  
València, 19 de setembre de 2013  
Fets  
Primer. La Generalitat Valenciana presenta l'expedient de jurisdicció voluntària número 304/2013, en què proposa l'acolliment familiar permanent en favor de la família acollidora que consta en l'expedient respecte d'un menor.  
Segon. Admesa a tràmit la sol·licitud plantejada en forma i amb els requisits legals, es va citar, per a ser oïda i consentir-hi, la família acollidora proposada per l'entitat pública corresponent, mentres que la resta de compareixences i audiències preceptives es va realitzar d'acord amb les circumstàncies de cada cas concret, amb el resultat que consta en les actuacions. Finalment es va traslladar al ministeri fiscal com a garant de l'orde públic i en defensa dels interessos de l'acollit menor d'edat, i es va emetre un informe favorable a l'estimació de l'expedient sense oposar res respecte d'això.   
Raonaments jurídics  
Primer. De conformitat amb les disposicions de l'article 172.3 del Codi Civil, la guarda assumida a sol·licitud dels pares o tutors o com a funció de la tutela per ministeri de la llei es realitzarà per mitjà de l'acolliment familiar o l'acolliment residencial, el primer dels quals exercirà la persona o persones que determina l'entitat pública. Sobre esta base, la institució de l'acolliment produïx la plena participació del menor en la vida familiar de les persones que el reben i imposa a estes l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, segons disposa l'article 173.1 del Codi Civil. L'acolliment familiar pot adoptar les modalitats previstes en l'article 173 bis del mateix cos legal, d'acolliment familiar simple, acolliment familiar preadoptiu i acolliment familiar permanent, este últim, quan l'edat o altres circumstàncies del menor i la seua família així ho aconsellen i així n'informen els servicis d'atenció al menor. En este supòsit, l'entitat pública pot sol·licitar al jutge que atribuïsca als acollidors les facultats de la tutela que faciliten l'exercici de les seues responsabilitats, atenent en tot cas l'interés superior del menor.   
  
  
Segon. De les proves practicades es desprén que la situació d'acolliment familiar de caràcter permanent resulta totalment beneficiosa per al menor, que es complixen els requisits que assenyalen els articles 172 i 173 del Codi Civil, en concordança amb l'article 1828 de la Llei d'Enjudiciament Civil de 1881, i que ha prestat consentiment la família acollidora i l'informe favorable del ministeri fiscal. En tot cas, s'ha prescindit del tràmit d'oir el pare biològic per no haver comparegut, per trobar-se en parador desconegut, mentres que la mare biològica hi ha mostrat la seua conformitat, per la qual cosa s'estima procedent disposar la constitució d'acolliment permanent amb la família acollidora proposada per l'entitat pública, els quals exercixen la seua guarda de fet, i el menor està perfectament adaptat i integrat en convivència seua, en vista del contingut dels informes tècnics realitzats.  
  
Vistos els articles invocats i la resta d'aplicació general,  
Part dispositiva  
Dispose: es constituïx l'acolliment familiar permanent del menor I. G. S. M. amb la família acollidora proposada per l'entitat pública, amb una duració fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.  
Notifiqueu esta sentència a les parts interessades i que hi han comparegut, i notifiqueu-ho al pare biològic per mitjà d'edictes que s'inseriran en el Diari Oficial de la Comunitat Valenciana i en el tauler d'anuncis d'este Jutjat, tot això sense fer una imposició especial de les costes de l'expedient.  
Contra esta resolució es pot preparar un recurs d'apel·lació en el termini de 20 dies des que es notifique, davant d'este Jutjat, perquè el resolga l'Audiència Provincial de València.  
Així mateix, d'acord amb la disposició addicional quinzena de la Llei Orgànica del Poder Judicial, en la redacció feta en la Llei Orgànica 1/2009, de 3 de novembre, per a la interposició del recurs anterior s'haurà d'acreditar que s'ha consignat en el compte de depòsits i consignacions d'este Jutjat en Banesto la quantitat de 50 euros, i no s'admetrà a tràmit cap recurs el depòsit del qual no estiga constituït.  
  
Ho mane i firme Sonsoles Mata Llorca, magistrada jutgessa del Jutjat de Primera Instància número 8. En done fe.»  
Atés que es desconeix el domicili o la residència actuals de la part interessada, per mitjà de la Resolució de 19 de setembre de 2013, de conformitat amb les disposicions dels articles 156.4 i 164 de la Llei 1/2000, d'Enjudiciament Civil, s'ordena la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació a Ion Gigel Sandu.  
  
  
València, 19 de setembre de 2013.- El secretari judicial: Rafael Roselló Sobrevela.